《四贤古风寿帅阃·赤松子》
宋代·彭止

古之得道士，住世讵可期。
吾观赤松子，宛在神农时。
随飚欻上下，分职为雨师。
炎皇女得仙，驭气常追随。
帝降以逮王，嬴氏接苍姬。
更革非一代，隐见不可知。
赤精制六合，子房定王墓。
功成应天道，挺身往从之。
名列太玄童，玉女如婴儿。
愿言踵高躅，寿命一如斯。

作者简介：彭止，字应期，自号漫者，崇安（今福建武夷山市）人。与辛弃疾同时。有《刻鹄集》，已佚。事见《万姓统谱》卷五四。